चुनावों के मद्देनजर मतदान केंद्रों पर धारा 144 लागू
सिरसा | जिलासिरसा में पंचायती राज आम चुनाव के दौरान जिलाधीश शरणदीप कौर बराड़ ने भारतीय दण्ड प्रक्रिया नियमावली 1973 की धारा 144 के अंतर्गत प्रदत शक्तियों का प्रयोग करते हुए जिला सिरसा में स्थित सभी मतदान केन्द्रों की 200 मीटर की परिधि में 5 या इससे अधिक लोगों के एकत्रित होने पर पूर्णत: प्रतिबंध लगाया गया है। उन्होंने आदेशों में कहा है कि इस प्रक्रिया के दौरान पांच या इससे अधिक व्यक्तियों का एकत्रित होना, किसी भी व्यक्ति को अपने साथ अग्निय शस्त्र, गंडासा, भाला, तलवार इत्यादि अस्त्र-शस्त्र तथा ज्वलनशील पदार्थों को लेकर चलने पर पूर्णतया पाबंदी रहेगी।
hin_Deva hin_Deva